� El nou pla estratègic de la fertilització i la gestió de les dejeccions ramaderes es considera que és el millor codi que es pot desenvolupar en relació a les bones pràctiques.
A partir d'aquest marc normatiu es podran desenvolupar codis específics sectorials.
La participació dels membres de les taules sectorials es formalitza en el procés de consulta.
A hores d'ara, cal acabar de definir també la participació en el procés de les altres Direccions generals.
L'esborrany de Decret que modifica al Decret 136/2009 està ja enviat a consulta i de forma més o menys immediata (enguany) es preveu la publicació del nou Decret de dejeccions ramaderes i fertilització.
És evident, però, que en relació a la possible configuració d'un codi que vagi més enllà d'aquest model, en cal una nova redefinició.
La nova legislatura, i per tant, el nou Govern al capdavant del Departament d'Agricultura, definirà l'estratègia en aquest sentit.
Es va publicar el Decret 145/2015, de 10 de febrer, de modificació del Decret 145/2012, de 6 de novembre, de creació de la Comissió Interdepartamental de Nitrats i Dejeccions Ramaders.
L'article 8 d'aquest Decret crea la Comissió mixta d'interlocució en l'àmbit de la fertilització i la gestió de la matèria orgànica, adscrita al departament competent en matèria d'agricultura i ramaderia, com a òrgan de col·laboració i consulta entre els òrgans i les entitats de la Generalitat que en formen part (membres de la Comissió Interdepartamental) i els diferents sectors representatius d'interessos professionals relacionats amb l'àmbit de la fertilització i la gestió de la matèria orgànica.
El sector, però, demana la creació d'una Taula de Fertilització a l'empara de la normativa reguladora de les Taules sectorials.
Per aquest motiu, la publicació del nou Decret que substitueixi el Decret 136/2009, de dejeccions ramaderes i fertilització, ha de donar solució a aquesta qüestió i preveure una disposició final que modifiqui el Decret 375/2000, pel qual es creen i regulen les taules sectorials agràries, en què s'addiciona la creació de la Taula Sectorial de Fertilització Agrària.
El Departament d'Agricultura impulsa les energies renovables a través dels ajuts a projectes de cooperació Leader, en el marc del Programa de Desenvolupament Rural (PDR) de Catalunya 2014-2020, així com promovent l'increment de l'aprofitament de biomassa a més d'actuacions de difusió com el Pla Anual de Transferència Tecnològica del Departament d'Agricultura amb jornades tècniques dedicades al sector de la biomassa i a les energies renovables en general.
Es van iniciar converses amb l'Estat perquè en futures modificacions legals de la normativa energètica es tinguin en compte els punts plantejats en aquesta mesura.
Les negociacions estan bloquejades i no hi ha canvis al respecte (Vegeu la situació exposada a la mesura 51).
Finalment, totes les gestions que es van intentar dur a terme no van acabar fructificant, i la situació política viscuda a Catalunya des de mitjan 2017 no en va propiciar tampoc cap avenç.
Tanmateix, actualment hi ha un nou Govern a l'Estat espanyol i, per tant, caldrà esperar a veure quines són les primeres passes al respecte.
Si el nou plantejament del Govern central és propici, es reprendran les gestions.